เรื่องร้องเรียน: บริเวณข้างบ้านส่งเสียงรบกวนดังตลอด พื้นที่บริเวณนี้เป็นที่พักอาศัยมาตั้งแต่แรก แต่นี่กลับเห็นการนำพื้นที่มาตัดเหล็ก ตอกวัสดุต่างๆ ส่งเสียงดังรำคาญมาโดยตลอดในทุกวัน
การดำเนินการของเจ้าหน้าที่: กรุงเทพมหานคร โดยฝ่ายสิ่งแวดล้อมและสุขาภิบาล สำนักงานเขตลาดกระบัง ได้ดำเนิยการตรวจสอบแล้วขณะตรวจไม่พบมีการตัดเหล็กแต่อย่างใด ทั้งนี้ได้กำชับบ้านดังกล่าวมิให้ก่อเหตุเดือดร้อนรำคาญให้แก่ผู้พักอาศัยใกล้เคียง
ความเห็นของผู้แจ้ง: ปัญหาเรื่องเสียงดังเนี่ยแจ้งไปแล้วมาตรวจอีกวัน หรือไม่มาลงพื้นที่บ่อยๆเพื่อมาเห็นปัญหาจริงๆ แล้วจะแก้ไขปัญหาได้ยังไง พอเวลารีบแจ้งเรื่องไป เคยทำอะไรทันท่วงทีไหม ระบบนี้ก็แนบได้แต่ไฟล์ภาพ ควรปรับปรุงให้แนบไฟล์วิดีโอได้แล้ว จะได้รู้ถึงปัญหาของประชาชนจริงๆว่ามลภาวะทางเสียงมันบั่นทอนการใช้ชีวิต และอีกอย่างควรลงมาตรวจพื้นที่จริงๆ ไม่ใช่พอประชาชนแจ้งปัญหาถึงจะกระเตื้องทำงาน
พื้นที่: แขวงคลองสองต้นนุ่น เขตลาดกระบัง กรุงเทพมหานคร